Referat fra møte i Læringsmiljøutvalget 22.10.2024

Til stede: Anita Gundrosen, Rolf-Eirik Bexrud, Susanne Koch Stigberg, Jonatan Tagestad Fuglevaag, Lars Solberg, Kasper Hetland, Solveig Berge (referent)
Forfall (faste medlemmer): Kjersti Berggraf Jacobsen, Ingrid Kvalheim
Til stede (observatører): Tone Skråning
Forfall (faste observatører): Soad Hirkjølen, Anne-Lise Eng, Asbjørn Lie Waula, Aina Karlstad 

Sak 00/2024: Godkjenning av saksliste og innkalling.
Godkjent.
Sak 00/2024: Godkjenning av referat fra 10.09.2024.
Godkjent.
Sak 3/2024: Kort orientering fra Studentparlamentet om pågående saker/arbeid knyttet til læringsmiljøet v/Lars Solberg.
Viktigste pågående arbeid:
· Gjennomført tillitsvalgtopplæring med godt oppmøte. 
· Gjennomført Verdensdagen for psykisk helse, hvor Sandra Lyng var foredragsholder. Det ble godt mottatt og hun hadde et godt foredrag.
· Vi jobber med UKÆ, med spesielt fokus på Halden hvor vi ønsker å binde sentrum og campus nærmere hverandre. Vi jobber for at dette skal bli et attraktivt arrangement. 
· Vi fortsetter med våre målinger av inneklima på studentkontoret og har kontakt med eiendom rundt dette. Vi er bevisste HiØs økonomi, men det er samtidig et sted hvor studenter oppholder seg mye utover ettermiddag/kveld og har dermed behov for ventilasjon.
· Vi fortsetter med å følge opp brudd på samarbeidsavtalen. Det gjelder spesielt nå brudd på overholdelse av demokratitiden – det er studieprogrammer som legger undervisning i denne tiden.
· Valg neste uke. Vi vil informere praksisveiledere om at studenter i praksis bør få mulighet til å få fri for å stemme. 
Sak 4/2024: Kort orientering om pågående arbeid/saker knyttet til læringsmiljøet i UKU og i kollegiet Pro-dekan utdanning v/Kjersti Berggraf Jacobsen.
Sak utgikk grunnet forfall.
Sak 13/2024: Orientering fra SiØ om stillingene Studentlivskoordinator og Studentaktivitør v/ Asbjørn Lie Waula.
Representanten fra SiØ meldte forfall, men sendte en skriftlig orientering:
Ny studentlivskoordinator er ansatt og har oppstart 02.12.24.  
Når det gjelder stillingen som studentaktivitør ser vi på ulike alternativer og har behov for å bruke noe lengre tid på å vurdere beste løsning fremover. 
Det vil være enkelte aktiviteter som utgår i oktober/november som følge av at disse stillingene ikke er besatt, men det vil ikke gå på bekostning av det ordinære tilbudet til studentene. 

Sak 14/2024: Kvartalsrapport Si ifra saker v/ leder, 15 min
Orientering om innkomne saker til Si ifra for 3. kvartal 2024.
Sak 15/2024: LMUs årsplan. Vedtakssak v/leder
Saken ble lagt frem for Læringsmiljøutvalget til vedtak.
Bakgrunn: LMU jobber etter en årsplan med faste orienteringsposter rundt saker som omhandler studentenes totale læringsmiljø. I tillegg etterstreber LMU å være en aktiv deltaker i HiØs arbeid med læringsmiljø, og har definert noen områder som utvalget skal ha spesielt fokus på i det kommende skoleåret.
Vedtak: Læringsmiljøutvalget vedtar LMUs årsplan for 2024/2025.
Sak 16/2024: Budsjettforslag for LMU for 2025. Vedtakssak v/leder
Saken ble lagt frem for Læringsmiljøutvalget til vedtak.
Bakgrunn: Planarbeidet for høsten 2025 settes nå i gang. For å legge grunnlag for styrets behandling av midler til utvalgene bes utvalgene fremme forslag til faglig aktivitet i utvalget med beskrivelse og budsjettforslag. Frist for innsending er 1. november.
Vedtak: LMU vedtar budsjettforslag for 2025.
Sak 17/2024: Prosjekt «Tilrettelegging og inkluderende undervisning». Orienteringssak v/seniorrådgiver/prosjektleder Tone Skråning.
LMU fikk presentert mandatet for prosjektet:
· Fremme inkluderende undervisning og universell utforming sånn at de de fleste studenter kan delta i undervisning og studentliv, uten individuelle løsninger
· Sikre at vi innfrir forventninger og juridiske krav når det gjelder tilrettelegging ved funksjonsnedsettelser og særskilte behov
· Avklare myndighet, roller og ansvar
· Studenter skal møte samme forståelse av lovverk, muligheter og begrensninger når de henvender seg om tilrettelegging i studiesituasjonen, uansett hvilke ansatte de møter.
Mandatet er definert i fire delprosjekter:
· Juridiske rammer og føringer
· Det pedagogiske læringsmiljøet
· Det psykososiale læringsmiljøet, rutiner for studentoppfølging og saksbehandling
· Det fysiske og digitale læringsmiljøet
I tillegg ble det presentert relevant regelverk, hva «inkluderende undervisning» betyr ved HiØ, samt hva Diskrimineringsnemda vektlegger og saker som har vært oppe i Diskrimineringsnemda.
LMU anser dette prosjektet som særlig relevant for utvalget og ønsker en oppfølgingssak for ytterligere diskusjon og innspill til prosjektet. Oppfølgingen sees i sammenheng med Handlingsplan for universell utforming.


